|  |  |
| --- | --- |
| OTSUS | EELNÕU |
| Kadrina | 28. mai 2025 nr  |
|  |  |

Kinnisasja osa kasutusse andmine

Korteriühistu Kadrina vald, Kadrina alevik, Nooruse tn 6 (rg-kood 80429852) on esitanud avalduse (24.04.2025 nr 5-6/203/2025), milles soovib otsustuskorras tasuta ja tähtajatult kasutamiseks saada Kadrina valla omandis olevast Nooruse tn 1b kinnistust (katastritunnus 27304:002:0094) 390 m2 suurust maa-ala, millise asukoht on tähistatud asendiplaanil halli värvi alana (lisa\_Nooruse 6 parkla laiendus), et ehitada sõidukitele parkimisala. Avalikust huvist lähtuvalt on elamupiirkonnas piisavate parkimisalade olemasolu vajalik taristu osa.

Kadrina Vallavolikogu 2012. aasta 30. mai määrusega nr 50 kehtestatud Kadrina vallavara

valitsemise korra paragrahvi 13 lõike 1 punkti 4 järgi võib anda vallavara kasutusse

otsustuskorras muuhulgas teistele isikutele lähtudes avalikust huvist ja sama paragrahvi lõike 2 järgi tuleb avalikku huvi põhjendada. Sama korra § 10 lõike 1 punkti 1 kohaselt otsustab kinnisasja kasutusse andmise volikogu.

Eeltoodud asjaolusid arvesse võttes ja tuginedes Kadrina Vallavolikogu 2012. aasta 30. mai

määrusega nr 50 kehtestatud Kadrina vallavara valitsemise korra paragrahvi § 8 lõike 1 punktile 2, paragrahvi 9 lõikele 1 punkt 3, paragrahvi 10 lõike 1 punktile 1, paragrahvi 13 lõike 1 punktile 4 Kadrina vallavolikogu

o t s u s t a b:

1. Anda otsustuskorras tasuta ja tähtajatult korteriühistule Kadrina vald, Kadrina alevik,

Nooruse tn 6 registrikood 80429852 kasutada 390 m2 suurune maa-ala Kadrina valla omandis olevast Nooruse tn 1b kinnistust (katastritunnus 27304:002:0094) asukohaga vastavalt otsusele lisatud asendiplaanile, avaliku parkimisala ehitamiseks.

2. Volitada vallavanem Kairit Pihlakut sõlmima ja allkirjastama käesoleva otsuse punktis 1 nimetatud eesmärgil maa-ala kasutamise lepingut korteriühistuga Kadrina vald, Kadrina alevik, Nooruse 6.

3. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina alevik, 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
|  |
| (allkirjastatud digitaalselt) |  |
| Madis Viisevallavolikogu esimees |   |